Froland

Froland er en kommune øst i Agder fylke (i tidligere Aust Agder). Kommunen grenser i nord mot Åmli kommune, i øst mot Tvedestrand, i sør mot Arendal, Grimstad og Birkenes, og i vest mot Evje og Hornnes og Bygland kommuner.

Kommunesenteret ligger i Osedalen, som er en del av tettstedet Blakstad. 

Dagens kommune ble til ved sammenslåing av tidligere Froland og Mykland kommuner i 1967. 

Kommunevåpenet ble godkjent i 1986. Det viser et sølvfarget ekorn mot en grønn bakgrunn, som symbol på skog og skogsdrift.

Natur og geografi

Topografi

Froland er en kommune som domineres av store skogsarealer som gjennomskjæres av to store vassdrag, Nidelva og Tovdalselva. Froland sin høyeste fjeltopp er Befjell på 658 moh. Mange tror at det er Himmelsyna som er høyest, men dette fjellet er kun 645 moh og er Birkenes sin høyeste fjelltopp.

Geologi

Denne delen av Agder tilhører Bamblefeltet i  det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte.Ivar B. Ramberg et al, Landet blir til - Norges geologi, Norsk geologisk forening 2006 (2007), side 71. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.Berggrunnskart over Norge, NGU 2006. (kart )

Froland er kjent blant mineralsamlere for en forekomst hvor det en gang ble funnet relativ store, røde korundkrystaller. Forekomsten befinner seg på Kleggåsen, men må anses til å være tom.  Fram til 1970-tallet var det mange samlere og mineralforhandlere som tok ut betraktelige mengder med korundholdig materiale. Samlere kaller denne korund ofte «rubin» eller «frolandsrubin», men helt riktig er det ikke, siden rubin er navnet for edel rød korund, dvs. klar, gjennomsiktig materiale som kan slipes til smykkesteiner. Selv om fargen kan være skikkelig rød, er disse krystallene på sitt beste gjennomskinnelig med masse inneslutninger og sprekker.

miniatyr|Her viser mineralforhandleren Theodor Gautestad et stort eksemplar av «frolandsrubin».

 Samfunn 

Kommunikasjon

Samferdselslinjen gjennom Froland kommune fra øst mot vest er riksvei 42 som forbinder Arendal og Evje. Riksveien krysser Nidelva og Arendalsbanen ved Blakstad, og her har kommunesenteret i Froland vokst fram. Via riksvei 408 har Froland forbindelse i retning Rykene og Grimstad. Riksvei 41 (markedsført som Telemarksvegen) følger Tovdalselva fra Hynneklev mot Topdalsfjorden og Kristiansand, og i motsatt vei mot Åmli og Treungen og Nissedal i Vest-Telemark.

Arendalsbanen eller Arendalslinjen, også kalt Nelaugbanen, (tidligere Treungenbanen), som er bindeledd mellom Sørlandsbanen og Arendal, går gjennom Froland kommune og har holdeplasser ved Froland kirke og Blakstad.

Næringsliv

Skogbruk og jordbruk har lenge vært viktige næringer i Froland.

Energiselskapet Arendals Fossekompani, grunnlagt 1896, driver tre kraftstasjoner i Froland og Åmli og har sin administrasjon på Bøylefoss i Froland.

Skoler
Blakstad videregående skole er en av Agders største videregående skoler innen yrkesfaglig studieretning.
Froland ungdomsskole 
Blakstadheia skole
Mykland skole
Froland barneskole

Kirker
Froland kirke
Mykland kirke

Historie
Frolands verk ble grunnlagt som jernverk i 1763 og drevet slik fram til 1867. Etter hvert tok skogsdrift og sagbruk over. I dag er hovedbygningen fra 1791 fredet, og den gamle stallen brukes som kultursenter.  

Skogbrannen i Froland 2008 er en av historiens verste skogbranner i Norge. Over 10 000 dekar skog brant og ble bekjempet av om lag 300 mann fra brannvesenet, heimevernet, sivilforsvaret og Røde Kors, i tillegg til flere helikoptre. Mykland sentrum var truet av brannen fra tre sider. Flere hytter ble flammenes rov, men ingen bebodde bolighus ble rammet. Røyklukten kunne kjennes helt til Thisted i Danmark

Politikk

Se også utfyllende artikkel: Kommunestyrevalg i Froland.

Kommunestyrevalget 2023

Galleri

Referanser

Eksterne lenker


  Kommunefakta Froland - Statistisk sentralbyrå 
  Turistinformasjon Froland
 Agderposten.no
  Froland Verk - Store norske leksikon
  Bilder fra Frolands Verk - Froland kommune
  Mykland - Store norske leksikon
  Historiske arkiver etter Froland kommune Oppbevart på Aust-Agder museum og arkiv